Den Vest-Sjællandske Avis, 1822-08-13
Den Græste Jld blev efter de Byzantinske Skribenteres Angivelse opfundet af Kallinicus under Keiser Constantin den 4des Pogonatus Regiering, som regierede fra Aaret 668 til 80. Endskiøndt man har villet paastaaet, at det ikke var en nye Opfindelse, men blot en Opfriskelse af en ældre hvortil man vil finde mange Spor hos de gamle Skribenter (man læse herom Journal for udenlandsk Litt. 3 Bind 1811 Side 275 til 77). – Den bekiendte Græske Keiser Constantin Porphyrogenitus i sin Bog de Administratione Imperii, C. XIII. fortæller, at Hemmeligheden af den Græske Jld var bleven aabenbaret den første og største af Constantinerne ved en Engel med det udtrykkelige Forbud at meddele nogen anden Nation Kundskab om denne Himmelens Gave, denne for Romerne egne Velsignelse, at Fyrsten og Undersaatterne vare paa samme Maade under Trudsel af verdslige og aandelige Straffe forpligtede til at bevare en religiøs Taushed herom, og at det ugudelige Foretagende at aabenbare denne Hemmelighed vilde tilskynde de Christnes Gud til at tage en hurtig og overnaturlig Hævn. - De Beskrivelser, som de Byzantinske Skribentere giøre om denne Jlds Virkning, viise hvor frygtelig og fortærende den var. Den bestod af en brændbar Materie, der var sammensat af forskiellige Jngredientser, og som naar den blev antændt frembragte en tyk Røg og en knallende Explosion, hvorpaa der udbrød en stærk brændende Lue som var vanskelig at slukke, hvilken Jld ikke allene steeg lige og i Veiret, men brændte endog med samme Heftighed til Siderne og ned af. Jstedetfor at slukkes ved Vand fik den meget mere Næring og Liv deraf, og Sand, Urin og Æddike vare de eneste Midler, som formaaede at dæmpe denne mægtige Krafts Voldsomhed, hvilken Grækerne med Rette kaldte den flydende eller Søeilden. For at plage Fienden blev den brugt med samme Virkning, baade til Lands og til Vands i Feldtslag og ved Beleiringer. Man udgød den enten i store Kiedler ned fra Voldene eller afskod den i gloende Kugler af Steen og Jern, eller udkastede den i Pile og Kastespyd, overvundne med Hør og Værk og som vare stærk giennemvædede af brændbar Olie. Undertiden blev den gjemt i Brandskibe, som vare Slagloffere og Redskaber for en endnu skrækkeligere Hævn og i Almindelighed udblæste man den ved lange Kobberrør, som vare bundne fast til Forstavnen af en Galey, og som paa en besynderlig Maade var dannet som Gabet af et vildt Uhyre der syntes at udspye en Strøm af flydende og fortærende Jld. Hvad denne Græske Jld bestod af veed man ikke; man taler om at Naptha, Svovel, Jordbeeg og Harpix udgjorde dens Bestanddeele. Hemmeligheden blev bevaret i 400 Aar, men Mahomedanerne kom siden i Besiddelse af den eller af en lignende Opdagelse, og brugte den til de Christnes Skræk i Korstogenes Periode, men Brugen deraf hørte og da Krudtet blev opfundet. J Prof. Odin Volffs Journal for Politik, Natur= og Menneskekundskab for 1819, det i 4 Bind Side 254 – 65 læses en Afhandling, som er oversat af det Engelske, hvori der meddeles Efterretninger og Brugen af saadanne brændbare Materier i Krig i de nyere Tider, og i samme Side 233 fortælles efter Baron Grimm Correspondence Litteraire, at en vis Dupre opfandt i Ludvig den XV. Tid i Frankrig, en saa hurtig fortærende Jld, at man hverken kunde undgaae den eller slukke den. Vandet gav den nye Virksomhed. J Versailles Canal i Overværelse af Kongen og i nogle af Frankerigs Havne gjorde man Forsøg dermed, som kom de meest uforfærdede Krigsmænd til at gyse. Da man var ganske vis paa, at een eneste Mand kunde med en saadan Konst ødelægge en Flaade eller brænde en Bye af, uden at nogen Menneskes Magt kunde skaffe mindste Redning saa forbød Kongen Dupre at meddele Nogen sin Hemmelighed. Han belønnede ham paa det at han skulde tie dermed. – Den Bayerske Lærde Hr. von Aretin har lovet at han vil bekiendtgiøre et Haandskrift, som han har fundet i Bibliotheket i München, og som skal indeholde den ægte Anviisning til at præparere den Græske Jld Det er Redakteuren ubekiendt om dette Skrift er udkommen; men i Aaret 1804 lod Ministeren for de indvortes Anliggender i Paris udgive efter to Manuskripter i Nationens Bibliothek. Liber ig nium ad comburendes hostes, autora MarcoGræco. Men det synes ikke at denne Bog har betydeligt bidraget til at opklare Hemmeligheden.